18. ΝΟΜΟΣ υπ’ αριθ. 1017 της 19/22 Ιουλ. 1949 Περί τροποποιήσεως και συμπληρώσεως των περί Ταμείου Ασφαλίσεως και Αρωγής του Εφημεριακού Κλήρου Ελλάδος (ΤΑΚΕ) διατάξεων, και αυθεντικής ερμηνείας του άρθρ. 48 του υπ’ αριθ. 2200/40 Α. Νόμου «περί Ιερών Ναών και εφημερίων κ.λπ.». Άρθρ.1.-(Τροποποιείται το εδάφ. β΄του άρθρ. 1 Νόμ. 738/1948, δι’ ου εγένετο προσθήκη εις το άρθρ. 100 του Κ.Ν. 5439). Άρθρ.2.-(Ερμηνεύεται το άρθρ. 1 Α.Ν. 2293/ 1940). Άρθρ.3.-(Τροποποιείται η παρ. 1 του άρθρ. 2 Νόμ. 1719/1944). Άρθρ.4.-(Ερμηνεύεται το εδάφ. η΄ του άρθρ. 48 του Α.Ν. 2200/40). Άρθρ.5.-Ι.(Καταργήθηκε όπως είχε τροποποιηθεί από το άρθρ. 7 Νόμ. 827/1978 (ΦΕΚ Α΄ 194) από το άρθρ. 47 Νόμ. 1679/1986 (ΦΕΚ Α΄ 204) τόμ. 28Α, σελ. 358,728). 2.Εις την κατά τη προηγουμένην παρ. 1 υποχρέωσιν αγοράς στεατίνης υπόκεινται και οι εκ του εξωτερικού εισαγωγείς υπολειμμάτων αποστάξεως ελαίων (ακαθάρτου παραφίνης) δασμολογικής κλάσεως 18γ2, της αγοραζομένης παρά των εγχωρίων εργοστασίων ποσότητος στεατίνης οριζομένης εις το1/4 του καθαρού βάρους της υπό αυτών εισαγομένης εκάστοτε ποσότητος ακαθάρτου παραφίνης (υπολειμμάτων αποστάξεως ορυκτών ελαίων). 3.Της κατά τας προηγουμένας 1 και 2 παραγράφους υποχρεώσεως εξαιρούνται αι εισαγωγείς εφ’ όσον κατά την κρίσιν του Διοικητικού Συμβουλίου του ΤΑΚΕ, αι υπ’ αυτών εισαγόμεναι εκ του εξωτερικού κηρώδεις ύλαι είναι αποδεδειγμένως απαραίτητοι δια διαφόρους βιομηχανικούς σκοπούς και δεν προορίζονται δια την κατασκευήν κηρίων. 4.Αι Τελωνειακαί Αρχαί υποχρεούνται ν’ αρνώνται την εις τους εισαγωγείς παράδοσιν των ανωτέρω ειδών προ της προσαγωγής αυτοίς γραμματίου εισπράξεως του ΤΑΚΕ ή των τοπικών ΤΑΚΕ των Ιερών Μητροπόλεων, εμφαίνοντος ότι κατεβλήθη η αναλογούσα νόμιμος εισφορά δια τε την εισαγομένην εκ του εξωτερικού ποσότητα κηρώδους ύλης και την παραλαβήν στεατίνης εκ των εργοστασίων του εσωτερικού κατά την εν ταις προηγουμέναις παραγράφοις οριζομένην αναλογίαν». Το άρθρ. 5 αντικατεστάθη ως άνω δια του άρθρ 21 Ν.Δ. 3092/1954. Άρθρ.6.-(Προστίθεται εδάφ. 2 εις το άρθρ. 20 του από 20 Νοεμ. 1935 Ν.Δ/τος). 